สังคมข่าวหุ้น
ยังต้องติดตามสถานการณ์ระหว่างรัสเซียและยูเครน การปรับขึ้นอัตราดอกเบี้ยของธนาคารกลางสหรัฐ (เฟด)
ยังต้องติดตามสถานการณ์ระหว่างรัสเซียและยูเครน การปรับขึ้นอัตราดอกเบี้ยของธนาคารกลางสหรัฐ (เฟด)
4 เม.ย. 2565

ดัชนีตลาดหุ้นไทยปิดที่ระดับ 1,701.31 จุด เพิ่มขึ้น 6.07 จุด มูลค่าการซื้อขาย 68,941.19 ล้านบาท ยังต้องติดตามสถานการณ์ระหว่างรัสเซียและยูเครน การปรับขึ้นอัตราดอกเบี้ยของธนาคารกลางสหรัฐ (เฟด) รวมถึงภาวะเศรษฐกิจในประเทศ ที่น่าจะฟื้นตัวจากการท่องเที่ยวที่ปรับตัวดีขึ้น
RT ส่งซิกผลงานไตรมาส 1/2565 สดใส เดินหน้าคว้างานใหม่ต่อเนื่อง 9 โครงการ งานอุโมงค์ดินอ่อน, งานเจาะสำรวจ และงาน Slope Protection มูลค่ารวม 1,839 ล้านบาท ดันแบ็กล็อกปี 2565 นิวไฮแตะ 8,500 ล้านบาท ตามเป้า พร้อมลุ้นคว้างานอุโมงค์ส่งน้ำ และโรงไฟฟ้าพลังงานน้ำ สปป.ลาว มุ่งเน้นบริหารจัดการต้นทุนราคาวัสดุก่อสร้างและน้ำมันท่ามกลางสถานการณ์แพร่ระบาดโควิด-19 ระลอกใหม่ และสงครามรัสเซีย-ยูเครน ย้ำเป้าหมายปี 2565 รายได้รวมเติบโต 30%
วันนี้จับตาประชุมผู้ถือหุ้น TRUE ไฟเขียวควบรวมกับ DTAC ถือเป็นการเปลี่ยนแปลงครั้งใหญ่ เกิดมูลค่าเพิ่มทันที ส่งผลต่อรายได้เติบโต เสนอบริการกับฐานลูกค้าที่กว้างขึ้น และต้นทุนลดลง ด้านที่ปรึกษาทางการเงินอิสระ (IFA) แนะที่ประชุมสามัญผู้ถือหุ้น TRUE-DTAC โหวตอนุมัติควบบริษัท หลังพิจารณาข้อดี ข้อด้อย ความเสี่ยง เหตุผลของการควบบริษัท และอัตราการจัดสรรหุ้นมีความเหมาะสม
HMPRO จัดใหญ่มหกรรมขนขบวนสินค้าเรื่องบ้านต้อนรับซัมเมอร์ “HomePro SUPER EXPO” ครั้งแรกปี 2565 พร้อมโปรโมชั่นสุดคุ้ม ดีลลดสูงสุด 80% คอมโบลดอีกต่อกับแบรนด์ชั้นนำ สูงสุดอีก 10% เฉพาะสมาชิกบัตรโฮมการ์ด รับคุ้มจัดเต็ม SUPER 4 ต่อ! กับ Super COUPON-Super DISCOUNT-Super POINT-Super VOUCHER สะดวกสบายช้อปได้ที่โฮมโปรทุกสาขาทั่วประเทศ และช้อปออนไลน์ ถึงวันที่ 6 เม.ย.นี้ คาดช่วยหนุนยอดขายไตรมาส 2/2565 ได้
MODERN ก้าวเข้าสู่โลกเมตาเวิร์ส จับมือ The Moon : Crypto &amp; NFT Café เปิดตัวโปรเจกต์ The Art of Individualism นำเสนอสินทรัพย์ดิจิทัล NFT (Non-Fungible Token) จาก 8 ครีเอเตอร์คนดังหลากหลายวงการ และ 3 พันธมิตร โดยเตรียมเปิดให้ประมูลงาน NFT พร้อมได้รับเฟอร์นิเจอร์ชิ้นจริง ตั้งแต่วันที่ 6 เม.ย.-7 พ.ค.นี้ ตอกย้ำความเป็นองค์กรแห่งนวัตกรรมที่สร้างสรรค์เฟอร์นิเจอร์และไลฟ์สไตล์ไอเทมที่ตอบโจทย์การใช้ชีวิตของคนยุคใหม่
ตลาดหลักทรัพย์ฯ ให้ SCM-W1, TH ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 4 เม.ย.-13 พ.ค. 2565 และให้ TEAMG ใช้เกณฑ์ Cash Balance ตั้งแต่วันที่ 4 เม.ย.-22 เม.ย. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ GSC ใช้ถึง 8 เม.ย. 2565 ETC, PRECHA, JTS ใช้ถึง 12 เม.ย. 2565 และ BKD-W2, TVT ใช้ถึง 29 เม.ย. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี QLT ใช้ถึง 4 เม.ย. 2565 PROEN ใช้ถึง 29 เม.ย. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี DITTO ใช้ถึง 12 เม.ย. 2565 และ ARIN ใช้ถึง 18 เม.ย. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.